लोकसभा में आज जैसे ही कार्यवाही शुरू हुई, लोकसभा में कांग्रेस के नेता मल्लिकार्जुन खड़गे ने ये कहते हुए आपत्ति जताई कि विपक्ष को अविश्वास प्रस्ताव पर बोलने के लिए बहुत कम समय दिया गया है. आरजेडी जैसे दल को महज एक मिनट बोलने को दिया गया है. विपक्ष के कुछ अन्य सदस्य भी ये कहते हुए खड़े हो गए कि सत्ता पक्ष से ज्यादा विपक्ष को बोलने का मौका मिलना चाहिए. खड़गे ने ये भी कहा कि चर्चा को एक दिन की सीमा में बांधना ठीक नहीं है. इसे दूसरे दिन भी चलाया जा सकता है लेकिन बोलने का मौका सबको पर्याप्त मिलना चाहिए.